# lav4eРЕПУБЛИКА БЪЛГАРИЯ

# Министерство на околната среда и водите

# Регионална инспекция по околна среда и водите - Пловдив

**ДОКЛАД**

**за извършена проверка по документи и на място по изпълнението на условията и сроковете в Комплексно разрешително №380-Н0/2009г. издадено на Община Пловдив за “Депо за неопасни отпадъци и Инсталация за биологично разграждане по закрит способ”, местоположение с.Шишманци**

В периода от 28.09.2016г. до 30.09.2016г., във връзка с прилагането на разпоредбите на чл.120 ал.5, чл.148 от Закона за опазване на околната среда (обн. ДВ бр.91/2002г., доп. ДВ бр.81/2016г.), Заповед №РД-212/26.09.2016г. на Директора на РИОСВ-Пловдив и в изпълнение на утвърден от МОСВ “План за контролната дейност на инспекцията за 2016г.”, екип от експерти при РИОСВ-Пловдив и експерт при Басейнова дирекция Източнобеломорски район - Пловдив извършиха планова проверка по документи и на място по изпълнение на условията и сроковете в Комплексно разрешително №380-Н0/2009г., издадено на Община Пловдив за “Депо за неопасни отпадъци и Инсталация за биологично разграждане по закрит способ”, местоположение с.Шишманци.

**I.Цел на проверката:**

Основна цел на проверката е осъществяване на текущ контрол на дейността на обекта за спазване на поставените условия и срокове в Комплексно разрешително №380-Н0/2009г., както и законовите задължения на Притежателя му, произтичащи от Закона за опазване на околната среда, специализираните закони и подзаконовите нормативни актове към тях.

**II.Обхват на проверката и инсталациите/дейностите на обекта, които са проверени:**

**ІІ.1.Инсталациите, които са проверени са както следва:**

 **Инсталации, които попадат в обхвата на Приложение 4 на ЗООС:**

1. Инсталация за компостиране (попадаща в т. 5.3.1 от Приложение 4 на ЗООС);
2. Депо за неопасни отпадъци, с. Шишманци (попадащо в т. 5.4 от Приложение 4 на ЗООС), състоящо се от клетки №№ от 1 до 4.

**Инсталация, която не попада в обхвата на Приложение 4 на ЗООС:**

1. Инсталация за сепариране.

**ІІ.2.**Извършената проверка по документи и на място на производствената площадка обхваща периода от 26.09.2015г. до 30.09.2016г., във връзка със следните условия:

* Условие № 2.Инсталации, обхванати от това разрешителното;
* Условие № 3.Обхват;
* Условие № 4.Капацитет на инсталациите;
* Условие № 5.Управление на околната среда
* Условие № 6.Тълкуване;
* Условие № 7.Уведомяване;
* Условие № 8.Използване на ресурси;
* Условие № 9.Емисии в атмосферата;
* Условие № 10.Емисии на отпадъчни води;
* Условие № 11.Управление на отпадъците;
* Условие № 12.Шум;
* Условие № 13.Опазване на почвата и подземните води от замърсяване;
* Условие № 14.Предотвратяване и действия при аварии;
* Условие № 15.Преходни и анормални режими на работа;
* Условие № 16.Прекратяване на работата на инсталациите или на части от тях.

**III.Конст атации от извършената проверка по документи и на място на производствената площадка:**

**Условие №2.Инсталации, обхванати от това разрешително**

За проверявания период не са констатирани несъответствия и не е извършвана промяна на инсталациите посочени в условието.

**Условие №3.Обхват**

За периода от 26.09.2015г. до 30.09.2016г. са изготвени и представени всички планове и програми изискани с конкретните условия на комплексното разрешително. Не е извършвана промяна в работата на инсталациите и на границите на производствената площадката. Представен е Договор от май 2010г. между Община Пловдив и “Консорциум екологичен завод” ДЗЗД, гр.Пловдив за дейностите по стопанисване на “Депо за неопасни отпадъци и Инсталация за биологично разграждане по закрит способ” в съответствие с действащата нормативна уредба и спазване на условията на КР №380-Н0/2009г. За проверявания период не е извършвана промяна.

**Условие №4.Капацитет на инсталациите**

За 2015г. е изградена и се експлоатира само Клетка №1, а за периода 01.01.2016г. до 31.08.2016г. е изградена и Клетка №2, извършва се депониране само в Клетка №1. Представени са Разрешения за ползване на ДНСК-София за Клетка №1 и Клетка №2. Представена е информация за депонираните отпадъци за 2015г. и за периода 01.01.2016г. до 31.08.2016г.

**Условие №5.Управление на околната среда**

За 2015г. и за периода 01.01.2016г. до 25.09.2016г. операторът прилага система за управление на околната среда (СУОС) изискана с условията на комплексното разрешително. За проверявания период не са констатирани несъответствия**.**

**Условие 5.1.Структура и отговорности**

Определен е персоналът, който ще извършва конкретни дейности по изпълнение на условията в разрешителното и лицата отговорни за изпълнение на условията в разрешително. Представен е Списък от януари 2012г.

**Условие 5.2.Обучение**

Представени са Годишни програми за обучение за 2015г. и 2016г. и Протоколи от проведените обучения със списъци на обучените лица.

**Условие 5.3.Обмен на информация**

За проверявания период са представени списък относно отговорните лица за изпълнението на конкретните условия в разрешителното с имена, длъжност, местоположение на работното място, телефон от януари 2012г., и списък на органите/лицата, които трябва да бъдат уведомявани от юли 2015г.

**Условие 5.4.Документиране**

Представени са списък с нормативните актове, които се отнасят към работата на инсталацията актуален към септември 2016г. и списък на всички инструкции изискани с условията на комплексното разрешително от януари 2014г.

**Условие 5.5.Управление на документи**

Операторът е изготвил и прилага Инструкция за актуализация на документите, изисквани с условията разрешително, в случай на промени в нормативната уредба, работата и управлението на инсталациите, както и за изземване на невалидната документация. За периода 26.09.2015г. до 29.09.2016г. не е извършено изземване на невалидна документация.

 **Условия 5.6.Оперативно управление**

Представен списък на всички инструкции изискани с условията на комплексното разрешително от януари 2014г.

 **Условие 5.7.Проверка и коригиращи действия**

Прилагат се писмени Инструкции за мониторинг на техническите и емисионни показатели, съгласно условията в комплексното разрешително. Представени са записи изискани с условията на комплексното разрешително. За проверявания период не са констатирани несъответствия.

**Условие 5.8.Предотвратяване и контрол на аварийни ситуации**

Операторът прилага:

-Инструкция за преразглеждане и при необходимост актуализиране на инструкциите за работа на технологичното/пречиствателно оборудване след всяка авария. За проверявания период не са възниквали аварии.

За периода 26.09.2015г. до 29.09.2016г. са представени Авариен план от февруари 2015г. утвърден от Кмета на Община Пловдив, Схема на оповестяване, Списък на налична техника на площадката, Заповед от февруари 2015г. за изграждане на група за защита при бедствия на пребиваващите в завода, Щатно-длъжностен списък на постоянната комисия и аварийната група, Списък на противопожарните уреди по участъци, Протоколи за проведени практически занятия при действие на личния състав за гасене на пожар и ликвидиране на аварии в района на завода по цехове и участъци, Протоколи от проверка на пожарогасители-техническо обслужване, презареждане и/или хидростатично изпитване.

Представена е информация за възникнал пожар на 16.07.2016г. на територията на Депо за неопасни отпадъци, с.Шишманци. РИОСВ-Пловдив е уведомена за възникналия пожар. Представен е Доклад относно възникналия пожар на 16.07.2016г. с предприети мерки (потушаване на пожара, запръстяване на засегнатия участък, повишено наблюдение на района).

**Условие 5.10.Докладване**

В РИОСВ-Пловдив е представен Годишен доклад за изпълнение на дейностите за които е предоставено комплексното разрешително за 2015г. на 31.03.2016г.

**Условие 5.11.Актуализация на системата за управление на околната среда**

За проверявания период не е извършвана актуализация на системата за управление на околната среда.

**Условие №6.Тълкуване**

Представена е информацията изискана с условията на комплексното разрешително. Не са констатирани несъответствия.

**Условие №7.Уведомяване**

РИОСВ-Пловдив е уведомена за възникнали пожар на 16.07.2016г. на територията на Депо за неопасни отпадъци, с.Шишманци. Представен е Доклад относно възникналия пожар на 16.07.2016г. с предприети мерки (потушаване на пожара, запръстяване на засегнатия участък, повишено наблюдение на района).

**Условие №8.Използване на ресурси**

**Условие 8.1.Използване на вода**

Изграден е тръбен кладенец, разположен на производствената площадка. Представено е Разрешително за водоползване от февруари 2013г. издадено от Басейнова дирекция Източнобеломорски район - Пловдив. Операторът спазва поставените условия в издаденото разрешително. Представени са записи за употребените количества вода за производствени нужди за 2015г. и за периода 01.01.2016г. до 31.08.2016г. Не са констатирани превишения на количеството вода за производствени нужди за тон преработен отпадък и тон депониран отпадък.

Операторът прилага:

-Инструкция за експлоатация и поддръжка на оборудването за измиване на производствените площадки, основен консуматор на вода за производствени нужди. Представени са ежемесечни доклади за съответствие за 2015г. и за периода 01.01.2016г. до 31.08.2016г. Не са констатирани несъответствия.

-Инструкция за извършване на проверки на техническото състояние на водородната мрежа на площадката, установяване на течове и предприемане на действия за тяхното отстраняване. Представени ежемесечни доклади за съответствие за 2015г. и за периода 01.01.2016г. до 31.08.2016г. Не са констатирани несъответствия.

-Методика за изчисляване на количеството използвана вода за производствени нужди от инсталациите разрешени с условията на комплексното разрешително**,** попадащи в обхвата на Приложение 4 на Закона за опазване на околната среда. Представени са ежемесечни доклади за съответствие за 2015г. и за периода 01.01.2016г. до 31.08.2016г. и Дневник на количествата използвана вода за производствени нужди с ежемесечни записи до месец август 2016г. Не са констатирани несъответствия.

-Инструкция за оценка на съответствието на изразходваните количества вода за производствени нужди с определените в настоящото разрешително. Инструкцията включва установяване на причините за несъответствията и предприемане на коригиращи действия. Представени са ежемесечни доклади за съответствие за 2015г. и за периода 01.01.2016г. до 31.08.2016г. Не са констатирани несъответствия.

**Условие 8.2.Енергия**

Операторът прилага:

-Инструкция за експлоатация и поддръжка на биофилтърната група към Инсталация за биологично разграждане по закрит способ, рециркулационната помпа в ретензионния басейн и битовата сграда с кантар към Депо за неопасни отпадъци, основни консуматори на електроенергия.

Представени са ежемесечни доклади за съответствие за 2015г. и за периода 01.01.2016г. до 31.08.2016г.

-Инструкция, осигуряваща измерване, изчисляване и документиране на изразходваните количества електроенергия и Инструкция за оценка на съответствието на измерените/изчислените количества електроенергия с определените такива в условията на комплексното разрешително, в това число установяване на причините за несъответствията и предприемане на коригиращи действия за отстраняването им.

Представени са ежемесечни доклади за съответствие за 2015г. и за периода 01.01.2016г. до 31.08.2016г. Не са констатирани превишения на консумацията на електроенергия.

**Условие 8.3.Съхранение.**

При проверка на място извършена на 29.09.2016г. не са констатирани несъответствия.

**Условие №9. Емисии в атмосферата**

**Условие 9.1.Работа на пречиствателното оборудване**

Експлоатират се разрешените пречиствателни съоръжения-един брой циклон-сепаратор от пневматичен транспорт, един брой циклон за пречистване на отпадъчните газове към денситометрична маса и 7 броя биофилтри към Инсталацията за биологично разграждане по закрит способ. За всяко от пречиствателните съоръжения е определена и изготвена документация, съдържаща контролирани параметри, оптимални стойности, честота на мониторинг, вид на оборудването за мониторинг на контролираните параметри и необходимите резервни части за обезпечаване на работата на съоръжението.

Операторът прилага:

-Инструкция за поддържане на оптимални стойности на технологичните параметри, осигуряващи оптимален работен режим на всяко пречиствателно съоръжение;

-Инструкция за периодична оценка на съответствието на измерените стойности на контролираните параметри за всяко пречиствателно съоръжение с определените оптимални такива.

За проверявания период е представен Дневник със записи на контролираните параметри и ежемесечни доклади за съответствие до месец септември 2016г. Не са констатирани несъответствия.

**Условие 9.2.Емисии от точкови източници**

**“Инсталация за биологично разграждане по закрит способ”**

Технологичните и вентилационни газове се изпускат организирано през изпускащи устройства Комин 1 и Комин 2. Собствените периодични измервания (СПИ) на емисиите на вредни вещества в отпадъчните газове, изпускани от изпускащи устройства (комини) К1 и К2 е с честота на измерване веднъж на две години. Представени са протоколи от изпитвания от август 2015г. Представен в РИОСВ-Пловдив Доклад за резултатите от извършени собствени периодични измервания (СПИ) от август 2015г.

 Операторът прилага Инструкция за извършване на периодична оценка на съответствието на измерените стойности на контролираните параметри с определените в разрешителното емисионни норми, установяване на причините за несъответствията и предприемане на коригиращи действия. Представен е запис за оценка на съответствието - не са констатирани несъответствия.

 **“Депо за неопасни отпадъци”**

Изградени са Клетка №1 и Клетка №2. Експлоатира се само Клетка №1 и Газов кладенец №1. За проверявания период са представени протоколи от СПИ за всеки месец, последен от септември 2016г.

**Условие 9.3.Неорганизирани емисии**

Потенциалните източници на неорганизирани емисии от дейността на инсталациите се отделят от рампата за разтоварване, приемния бункер, биофилтрите, депото (от повърхността на всяка клетка до запълването им). За предотвратяване на неорганизираните емисии от повърхността на Клетка №1 е изградена оросителна система, която в момента на проверката работи. При проверка на място извършена на 29.09.2016г. извършва запръстяване в XX и XXI зони намиращи се по откосите на Клетка №1.

Операторът прилага:

-Инструкция за периодична оценка на наличието на източници на неорганизирани емисии, установяване на причините и предприемане на мерки за ограничаването им;

-Инструкция за извършване на периодична оценка на спазването на мерките за предотвратяване и ограничаване на неорганизираните емисии, установяване на причините за несъответствията и предприемане на коригиращи действия.

Представени са ежемесечни Доклади за оценка на съответствие до 31.08.2016г. включително. Не са констатирани несъответствия.

 **Условие 9.4.Интензивно миришещи вещества**

От проверка на място извършена на 29.09.2016г. не е констатирано разпространение на неприятни миризми извън границите на производствената площадка. Отпадъчните газове от “Инсталация за биологично разграждане по закрит способ” се отвеждат за пречистване в 7 броя биофилтри.

Прилага се Инструкция за периодична оценка на спазването на мерките за предотвратяване/намаляване емисиите на интензивно миришещи вещества, установяване на причините за несъответствията и предприемане на коригиращи действия (включително употребата на дезодориращи средства). Представен е Дневник за определяне разпространението на неприятни миризми по границата на производствената площадка с ежемесечни записи за 2015г. и до август 2016г. Не са постъпвали сигнали за разпространение на миризми извън границата на площадката в РИОСВ-Пловдив и на производствената площадката.

**Условие 9.5.Въздействие на емисиите на вредни вещества върху качеството на атмосферния въздух**

За проверявания период няма данни за влошаване на качеството на атмосферния въздух в района на производствената площадка.

**Условие 9.6.Собствен мониторинг**

Изградени са Клетка №1 и Клетка №2. Експлоатира се само Клетка №1 и Газов кладенец №1. Собствените периодични измервания на емисиите на вредни вещества в отпадъчните газове, изпускани от изхода на Газов кладенец №1 са с честота на измерване веднъж месечно. За проверявания период са представени протоколи от СПИ за всеки месец, последен от септември 2016г.

За проверявания период не е изграден горния изолиращ екран на Клетка №1.

**Условие 10. Емисии в отпадъчните води**

ПредставеноПреводно нареждане от април 2016г. за платена такса за ползване на воден обект.

**Условие 10.1.Производствени отпадъчни води**

**Условие 10.1.1.Работа на пречиствателното оборудване**

Експлоатират се разрешените с условията на комплексното разрешително пречиствателни съоръжения-каломаслоуловител (за отпадъчни води от автомивката и навеса за обслужваща техника), два брояпясъкозадържателя (за поток излужващи течности), ПСБФВ за битово-фекални води и води от измиване на производствената площадка. За всяко от пречиствателните съоръжения е определена и изготвена документация съдържаща контролирани параметри, оптимални стойности, честота на мониторинг, вид на оборудването за мониторинг за всеки от контролираните параметри и необходимите резервни части за обезпечаване на работата на съоръжението.

Операторът прилага:

-Инструкция за поддържане на оптимални стойности на технологичните параметри, осигуряващи оптимален работен режим на всяко пречиствателно съоръжение;

-Инструкция за периодична оценка на съответствието на измерените стойности на контролираните параметри за всяко пречиствателно съоръжение с определените оптимални такива.

Представени са ежемесечни Доклади със записи за оценка на съответствието на измерените стойности на контролираните параметри с определените такива до 31.08.2016г. включително. Не са констатирани несъответствия.

**10.1.2.Емисионни норми-индивидуални емисионни ограничения**

Прилага се Инструкция за периодична проверка и поддръжка на техническата и експлоатационна изправност на всички съоръжения към дренажната система за инфилтрат от тялото на депото. Представени са ежемесечни Доклади със записи за оценка на съответствието до септември 2016г. и Дневник със записи за часа и продължителността на оросяването.

Извършен е предвиденият с условията на комплексното разрешително анализ на обема и състава на поток инфилтрирани отпадъчни води от Клетка №1 и от Резервоар №1 (от камери №1 до №8) и Резервоар №2 (от камери от №9 до №16).Представени са Протоколи от изпитване.

Не е извършен предвиденият в условията на комплексното разрешително мониторинг на смесен поток отпадъчни води - отпадъчни води след каломаслоуловите от автомивкаи навеса за сметовозните машини и обслужващата техника (поток С), пречистени води от измиване на производствената площадка (поток В), пречистени битово-фекални води от административните и битовите сгради и дъждовни води зауствани в р. Сребра, поради липса на изтичане на смесен поток отпадъчни води. Представени са Протоколи за вземане на извадки за всяко тримесечие на 2015г. и за I-во и II-ро тримесечие на 2016г.

Не са установени залпови изпускания на замърсяващи вещества в р.Сребра, вследствие на аварийни ситуации. Представен е Дневник с ежемесечни записи до септември 2016г.

**Условие 10.2. Битово-фекални отпадъчни води**

Не е констатирано изтичане на смесен поток отпадъчни води на изход на ПСБФВ.

Представени са Протоколи за вземане на извадки за всяко тримесечие на 2015г. и за първо и второ тримесечие на 2016г.

**Условие 10.3.Дъждовни води**

Не е извършен предвиденият в условията на комплексното разрешително мониторинг на дъждовни води, преди смесването им с пречистените производствени отпадъчни води, поради липса на водно количество в пункта за пробовземане. Представени са Протоколи за вземане на извадки за всяко тримесечие на 2015г. и за първо и второ тримесечие на 2016г.

Представена е Инструкция за оценка на съответствието на резултатите от собствения мониторинг с индивидуалните емисионни ограничения, поставени в условията на комплексното разрешително, установяване на причините за несъответствията и предприемането на коригиращи действия.

 **Условие 10.4.Документиране и докладване**

Представен е Дневник със записи за резултатите от анализите на обема и състава на инфилтрираните отпадъчни води от Клетка №1 за депониране на отпадъци.

**Условие 11.Управление на отпадъците**

**Условие 11.1.Образуване на отпадъци**

Образуваните отпадъци от производствената дейност на площадката не се различават по вид (код и наименование) и не превишават количествата разрешени с условията на комплексното разрешително. Представени са записи за всеки образуван отпадък до 31.08.2016г. Не са констатирани несъответствия.

 **Условие 11.2.Събиране и приемане на отпадъците**

Oператорът събира всички, образувани на площадката отпадъците, съгласно изискванията на Глава ІІ, Раздел І на Наредба за изискванията за третиране и транспортиране на производствени и на опасни отпадъци, на определените за това места. Прилага се Инструкция за периодична оценка на съответствието на събирането на отпадъците от производствената дейност с условията в разрешителното, на причините за установените несъответствия и за предприемане на коригиращи действия. Представени са ежемесечни доклади за оценка на съответствието.

Операторът приема на територията на площадката разрешените с условията на комплексното разрешително отпадъци с код и наименование, с цел тяхното предварително третиране (сепариране) и/или биологично разграждане по закрит способ и/или депониране. Представени са графици, писмени договори с притежателите на отпадъците, записи за количества приети отпадъци за 2015г и за периода 01.01.2016г. до 31.08.2016г.

Представени са справки за приетите отпадъци, кантарни бележки, Доклади за основно охарактеризиране на отпадъците, отчетни книги.

За проверявания период не е правен отказ за приемане на отпадъци.

**Условие 11.3.Временно съхраняване на отпадъците**

Площадките за временно съхранение на отпадъците отговарят на изискванията поставени с условията на комплексното разрешително. Временното съхраняване на отпадъците се осъществява по начин, който не позволява смесване на опасни отпадъци с други отпадъци, смесване на оползотворими и неоползотворими отпадъци.

Операторът прилага:

-Инструкция за поддръжка на площадките за временно съхраняване в съответствие с условията на разрешителното;

-Инструкция за оценка на временното съхраняване с условията на разрешителното, на причините за установените несъответствия и за предприемане на коригиращи действия. За проверявания период са представени ежемесечни Доклади за оценка на съответствието. Не са констатирани несъответствия.

**Условие 11.4.Транспортиране на отпадъците**

Всички отпадъци образувани от дейността на инсталациите са предавани за транспортиране извън територията на площадката на фирми, притежаващи разрешения, регистрационни документи, лицензии, писмени договори, идентификационни документи.

Операторът прилага Инструкция за периодична оценка на съответствието на транспортирането на отпадъците с условията на разрешителното, на причините за установените несъответствия и за предприемане на коригиращи действия. Представени са ежемесечни Доклади за оценка на съответствието. Не са констатирани несъответствия. Не е извършвано предаване на опасни отпадъци, а за предадените производствени отпадъци са представени фактури, приемо-предавателни протоколи.

**Условие 11.5.Оползотворяване, преработване и рециклиране на отпадъци**

В Инсталация за сепариране на отпадъци се извършва предварително третирани (сепарирани) на отпадъци, разрешени с условията на комплексното разрешително. При сепарирането се отделят оползотворими компоненти като хартия и картон, пластмаси, метали, стъкло и биоразградима фракция, подлежаща на биологично разграждане по закрит способ.

За проверявания период е извършено биологично разграждане по закрит способ в “Инсталацията за биологично разграждане по закрит способ” на отпадъци с код и наименование разрешени с условията на комплексното разрешително.

Операторът прилага Инструкция за оценка на съответствието на оползотворяване, преработване и рециклиране на отпадъци с определените в условията на комплексното разрешително изисквания, установяване на причините за констатираните несъответствия и предприемане на коригиращи действия. Представени са ежемесечни Доклади за оценка на съответствието. Не са констатирани несъответствия.

**Условие 11.6.Обезвреждане на отпадъците**

За проверявания период е извършено депониране в Клетка №1 към “Депо за неопасни отпадъци”,на отпадъци разрешени с условията на комплексното разрешително, съобразно установените правила и експлоатационните изисквания, определени с План за експлоатация, който представлява неразделна част от проекта на технологията за депониране и от комплексното разрешително.

Операторът прилага Инструкция за оценка на съответствието на обезврежданетона отпадъци с определените в условията на настоящото разрешително изисквания, установяване на причините за констатираните несъответствия и предприемане на коригиращи действия. Представени са Доклади за оценка на съответствието. Не са констатирани несъответствия.

**Условие 11.7.Контрол и измерване на отпадъците**

Операторът прилага:

-Инструкция за измерване или изчисление на образуваните количества отпадъци в съответствие с условията за наблюдение;

-Инструкция за периодична оценка на съответствието на количествата образувани отпадъци с разрешените такива, установяване на причините за несъответствията и предприемане на коригиращи действия.

За проверявания период са представени Отчетни книги със записи до 27.09.2016г., ежемесечни Доклади за оценка на съответствието.

Оператора осъществява предвидения с условията на комплексното разрешително мониторинг на състоянието на тялото на “Депо за неопасни отпадъци”. Представена е информация за площта, заета от отпадъците, обем и състав на отпадъците, технология на депониране, продължителност на експлоатация и свободен капацитет на депото.

**Условие 11.8.Анализи на отпадъците**

Представени са Доклад за съответствие за установяване на съответствието на получените резултати от основното охарактеризиране, Протокол от изпитване на акредитирана лаборатория.

За проверявания период на производствената площадка не са образувани и не е извършвана класификация на отпадъци с огледални кодове, поради тази причина не са извършвани и анализи.

 **Условие 11.9.Документиране и докладване**

Представена е информация изискана с условията на комплексното разрешително.

В ИАОС, гр.София са представени Годишни отчети за 2015г., съгласно Наредба №1 от 04 юни 2014 г. за реда и образците, по които се предоставя информация за дейностите по отпадъците, както и реда за водене на публични регистри (обн. ДВ, бр.51 от 20.06.2014г.).

**Условие № 12. Шум**

Операторът е извършил собствени периодични измервания на нивата на шум, излъчван в околната среда в срока определен в Условие №12.Представени са Протоколи от изпитване от юли 2016г.

Операторът прилага Инструкция за оценка на съответствието на установените еквивалентните нива на шум по границата на производствената площадка и в мястото на въздействие с разрешените такива, установяване на причините за допуснатите несъответствия и предприемане на коригиращи действия. Изготвен е Доклад за оценка на съответствието на установените нива на шум по границата на производствената площадка и в мястото на въздействие с разрешените такива. Не са констатирани несъответствия.

**Условие №13.Опазване на почвата и подземните води от замърсяване**

Операторът прилага:

-Инструкция за периодична проверка за наличие на течове от тръбопроводи и оборудване, разположени на открито, установяване на причините и отстраняване на течовете. Представени са ежемесечни Доклади за оценка на съответствието до 31.08.2016г.

-Инструкция за отстраняване на разливи от вещества/препарати, които могат да замърсят почвата/подземните води и третиране на образуваните отпадъци.

За проверявания период не са възниквали разливи и/или изливания на вредни и опасни вещества върху производствената площадка (включително и в обвалованите зони). Осигурени са и се съхраняват достатъчно количество подходящи сорбиращи материали за почистване, в случай на разливи на определени за целта места.

Собствен мониторинг на подземни води**:**

Изградени са четири броя наблюдателни сондажни кладенеца за мониторинг на подземни води за “Депо за неопасни отпадъци”. Извършен е предвидения с условията на комплексното разрешително мониторинг на подземни води. Представени са протоколи от изпитване от акредитирана лаборатория.

Операторът прилага Инструкция за периодична оценка на съответствието на концентрациите на замърсители в подземните води с определените стойности за стандарти за качество на подземните води, установяване на причините за несъответствие и предприемане на коригиращи действия. За проверявания период е представен Доклад за оценка на съответствието. Не са констатирани несъответствия.

**Условие №14.Предотвратяване и действия при аварии**

Представени са: Авариен план от февруари 2015г. утвърден от Кмета на Община Пловдив, Схема на оповестяване, Списък на налична техника на площадката; Заповед от февруари 2015г. за изграждане на група за защита при бедствия на пребиваващите в завода, Щатно-длъжностен списък на постоянната комисия и аварийната група, Списък на противопожарните уреди по участъци, Протоколи за проведени практически занятия при действие на личния състав за гасене на пожар и ликвидиране на аварии в района на завода по цехове и участъци, Протоколи от проверка на пожарогасители-техническо обслужване, презареждане и/или хидростатично изпитване.

За проверявания период не са констатирани залпови замърсявания на отпадъчните води вследствие на аварийни ситуации.

**Условие №15.Преходни и анормални режими на работа**

Представен е План за собствен мониторинг при анормални режими. За периода от 26.09.2015г. до 29.09.2016г. не са възниквали преходни и анормални режими на работа на инсталациите.

**Условие №16.Прекратяване на работата на инсталациите или на части от тях**

За проверявания период не е вземано решение от оператора за прекратяване или временно прекратяване на дейността на инсталациите или части от тях.

При проверката е представена “Собствена оценка за възможните случаи на непосредствена заплаха за екологични щети и на случаи на причинени екологични щети за “Депо за неопасни отпадъци” и “Инсталация за биологично разграждане по закрит способ, с.Шишманци” от юли 2014г. с остойностени превантивни и оздравителни мерки”. Не са възниквали случаи на непосредствена заплаха от екологични щети и случаи на причинени екологични щети.

 **Констатациите от извършената проверка по документи и на място в периода от 28.09.2016г. до 30.09.2016г. са, че операторът Община Пловдив изпълнява условията и сроковете в Комплексно разрешително №380-Н0/2009г. за “Депо за неопасни отпадъци и Инсталация за биологично разграждане по закрит способ”, местоположение с.Шишманци.**

**Утвърдил:**

**Доц. СТЕФАН ШИЛЕВ**

*Директор на РИОСВ-Пловдив*